Tartu (arvuti)

Iskra 1080 Tartu oli Eestis välja töötatudElfafoorum: Arvuti "Juku" koduarvuti, mida toodeti Stšjotmaši (Счётмаш) tehases Moldovas Chișinăus (tookordse nimega Kišinjov) ja ka Haapsalu rajoonis Palivere Ehitusmaterjalide Tehases alates aastast 1989.TÜ arvutimuuseum: Iskra 1080

Arvuti projekteeris Leo-Henn Humal inspireerituna 1980. aastatel Tartusse jõudnud Apple II mudelitest ja ZX Spectrumi koduarvutist. Töötav prototüüp valmis 1984. aastaks. Tarkvara kirjutasid Jaan Kaasik, Olev Toom ja Mai Toom.

Arvuti prototüüp kandis sünnilinna järgi nime Tartu, 1986. aastaks oli kohapeal katseeksemplare valmistatud kümme, need olid varustatud Robotroni kettaseadmetega ning olid kasutusel õppetöös. Arvuti konkureeris algusest peale Jukuga universaalse kooliarvuti positsioonile, aga jäi alla mitte tehniliste parameetrite, vaid tootmiseks vajalike komponentide ja kokkulepete puudumise tõttu. Näiteks Paliveres toodeti 1989. aastal 50 "Tartu" arvutit, kuid neil puudusid vajalikud kettaseadmed ja printerid.

Tartus projekteeritud mudel sai Iskra 1080 baasmudeliks, mille eri versioonid kannavad lisaks koode 1081, 1083 ja 1084, millele vastavalt võis komplekti kuuluda lindi- või kettaseade, arvuti sai ühendada värviteleri või -monitoriga, aga ka printeri ja kohtvõrguga. Ette oli nähtud nii juhtkangi kui muude sisendseadmete ühendamine, arvuti oli mõeldud nii tööks, programmeerimiseks kui videomängude mängimiseks. Kuigi Juku sai tuntuks Eestis, toodeti Chișinăus Iskra 1080 arvuteid Nõukogude Liidu turu jaoks kokku ilmselt kordades rohkem kui Jukusid.

Iskra 1085 kasutas sama disainiga korpust, kuid oli ZX Spectrumi kloon.

 Tehnilised andmed 
Järgnev tabel annab ülevaate Iskra 1080 tehnilisest poolest. 

 Kategooria  Täpsustus  Protsessor  KR580IK80 RAM  64 kB ROM  6–16 kB Graafika  mustvalge 768×256, 4-värviline 384x256, 64×25 tekstirežiim Operatsioonisüsteemid  kettalt CP/M, ROM-is T-BASIC I/O pordid  RS-232 Salvestusseadmed  kassettmakk, 5"/8" flopid, EC-tüüpi arvutite 7M või 29M kõvakettad

 Vaata ka 
 Iskra 1085
 Juku (arvuti)
 Entel

 Viited 

Kategooria:Arvutid
Kategooria:Eesti infotehnoloogia